b'\n_START_ARTICLE_\nMontmartre\n_START_PARAGRAPH_\nMontmartre este o veche comun\xc4\x83 francez\xc4\x83, ini\xc8\x9bial apar\xc8\x9bin\xc3\xa2nd de departamentul Seine. A fost anexat\xc4\x83 Parisului \xc3\xaen 1860. _NEWLINE_Colina pe care este situat Montmartre reprezint\xc4\x83 cel mai \xc3\xaenalt punct al Parisului (130 de metri)\xc2\xa0; accesul la v\xc3\xa2rful s\xc4\x83u se face fie cu funicularul, fie pe o scar\xc4\x83 de 222 de trepte. Totu\xc8\x99i, cea mai \xc3\xaenalt\xc4\x83 strad\xc4\x83 din Paris este la Rue du T\xc3\xa9l\xc3\xa9graphe, situat\xc4\x83 \xc3\xaen arondismentul 20. Colina Montmartre se afl\xc4\x83 \xc3\xaen nordul capitalei. Reprezint\xc4\x83 unu din locurile cele mai frecventate de turi\xc8\x99ti._NEWLINE_Pentru a ajunge \xc3\xaen acest loc cu metroul, se poate utiliza linia 2 - sta\xc8\x9biile Anvers, Pigalle sau Blanche - sau linia 12 - sta\xc8\x9biile Pigalle, Abbesses, Lamarck \xe2\x80\x94 Caulaincourt sau Jules Joffrin.\n_START_SECTION_\nApari\xc8\x9bia \xc3\xaen literatur\xc4\x83\n_START_PARAGRAPH_\nAcest sat este men\xc8\x9bionat \xc3\xaentr-unul dintre romanele lui Jules Verne, anume Hector Servadac. Acesta era locul natal al unui personaj, denumit Ben-Zouf, ce \xc8\x9binea foarte mult la acesta.\n_START_SECTION_\nIstorie\n_START_PARAGRAPH_\nMontmartre a fost mult timp un sat din afara Parisului. La baza acestui nume st\xc4\x83 f\xc4\x83r\xc4\x83 \xc3\xaendoial\xc4\x83 Mons Martis (muntele lui Marte), pe colin\xc4\x83 g\xc4\x83sindu-se \xc3\xaen perioada roman\xc4\x83 un templu dedicat lui Marte, zeul r\xc4\x83zboiului. Un al doilea templu, dedicat lui Mercur, se afla de asemenea aici. _NEWLINE_O a doua etimologie posibil\xc4\x83 a numelui este: muntele martirului (cuv\xc3\xa2ntul martir provenind din grecescul martus), \xc3\xaentruc\xc3\xa2t aceast\xc4\x83 colin\xc4\x83 a reprezentat, conform legendei, un important pasaj pentru Saint Denis, prim episcop al Parisului, care ar fi supravie\xc8\x9buit execut\xc4\x83rii sale. Unea din str\xc4\x83zile istorice care duce la Montmartre se nume\xc8\x99te la rue des Martyrs (Strada Martirilor)._NEWLINE_Atunci c\xc3\xa2nd sunt organizate comunele \xc8\x99i departamentele \xc3\xaen 1790 Montmartre devine o comun\xc4\x83 a departamentului Seine. Cel dint\xc3\xa2i primar a fost F\xc3\xa9lix Desportes, un burghez originar din Rouen._NEWLINE_\xc3\x8en 1840-1845 construirea incintei Thiers a \xc3\xaemp\xc4\x83r\xc8\x9bit teritoriul comunei \xc3\xaen dou\xc4\x83._NEWLINE_La 1 ianuarie 1860, c\xc3\xa2nd se vor extinde zidurile Parisului p\xc3\xa2n\xc4\x83 la incinta Thiers, teritoriul comunei a fost alocat dup\xc4\x83 cum urmeaz\xc4\x83:_NEWLINE_cea mai mare parte, situat\xc4\x83 \xc3\xaen interiorul incintei Thiers, a fost ata\xc8\x99at la Paris \xc8\x99i a devenit un cartier numit Montmartre \xc3\xaen 18-lea arondisment;_NEWLINE_mica parte care r\xc4\x83m\xc3\xa2nea, situat\xc4\x83 dincolo de zidurile incintei Thiers, a fost anexat\xc4\x83 la comuna Saint-Ouen._NEWLINE_Montmartre a fost unul din locurile cele mai importante ale Comunei Paris \xc3\xaen 1871._NEWLINE_\xc3\x8en secolele XIX \xc8\x99i XX Montmartre a fost un far de pictur\xc4\x83, care aduna arti\xc8\x99ti precum Pissarro, Toulouse-Lautrec, Steinlen, Van Gogh, Modigliani, Picasso ... Mai t\xc3\xa2rziu arti\xc8\x99tii abandoneaz\xc4\x83 treptat cartierul Montmartre, prefer\xc3\xa2nd _NEWLINE_s\xc4\x83 se reuneasc\xc4\x83 \xc3\xaentr-un alt cartier al Parisului, cartierul Montparnasse._NEWLINE_Din punct de vedere istoric, cartierul Montmartre include partea de vest a celui de-al 18-lea arondisment, partea de nord arondismentului al 9-lea  \xc8\x99i o parte din cartierul Batignolles, acoperind ceea ce a fost o dat\xc4\x83 m\xc4\x83n\xc4\x83stirii Abbaye des Dames de Montmartre, timp de \xc8\x99apte secole.'